google/wiki40b huggingface dataset:
Dalkurd FF

Istorija

2004 m. klubą įkūrė imigrantai iš  Burlengės. 
Šis socialinis projektas greitai įgavo pagreitį ir iš žemesniųjų divizionų kildavo vis aukštyn, kol pasiekė antros pakopos pirmenybes.
2016 m. jose iškovojo aukštą 4 vietą. 2017 m. Superettan užėmė antrą vietą ir iškovojo teisę dalyvauti elito diviziono pirmenybėse.

Klubo spalvos

Namuose žaidžia baltomis aprangomis
Svečiuose žaidžia juodomis aprangomis.

Sudėtis (2018 m.)

2018 m. balandžio 25 d.
Bogdanovičius (miestas)

Istorija

Bogdanovičius įkurtas 1885 m. kaip geležinkelio stotis ir pavadintas generolo Jevgenijaus Bogdanovičiaus garbei. Iki revoliucijos netoliese veikė moterų vienuolynas. 1947 m. Bogdanovičiui suteiktas miesto statusas. 1973–2010 m. mieste veikė viena didžiausių Rusijos porceliano gamyklų.
Kelyje 2

Žaidimo pradžia

Žaidimas prasideda trumpu filmuku, kuriame WestWood mieste paimtas pakeleivis papasakoja įvairius su žaidimu susijusius dalykus. Southgate mieste, prie prekių bazės, filmukas baigiasi, ir žaidimas prasideda sėdint ZIL-133540.

Žaidimo eiga

Žaidime pagrindinė veikla – krovinių pervežimas iš vieno miesto į kitą. Bet tai nėra taip paprasta, kaip atrodo – tokį patį krovinį veža ir jūsų konkurentai, taigi didžiausią pinigų sumą gauna atvežęs pirmas. Žaidimo pasaulyje yra pilna šunkelių, slaptų kelių ir net apleista šachta, taigi apgauti konkurentus tikrai galima. Taip pat pinigų galima užsidirbti vežant slaptus krovinius (konkurentų nebūna) arba lenktyniaujant žiede. Žaidimo tikslas – užkariauti 51% krovinių pervežimo rinkos. Šiam tikslui prireiks įkurti savo įmonę ir pasamdyti daug žmonių (apie 25). Kiekvienam samdiniui pasamdyti reikalingi du dalykai – pinigai ir licencija. Licencija yra gaunama tik laimint pirmąją vietą pervežant krovinį arba lenktynėse žiede.
Rokiškio rajono savivaldybės taryba 2007–2011 m.

Veikla

Pirmasis posėdis įvyko 2007 m. balandžio 5 d. Meru išrinktas Rimantas Velykis (LSDP, mero pavaduotoju - Algis Kazulėnas (Tėvynės Sąjunga), administracijos direktoriumi paskirtas Gintautas Rekerta (Liberalų ir centro sąjunga). A. Kazulėną 2008 m. išrinkus Seimo nariu politinės jėgos savivaldybės taryboje persigrupavo. Lapkričio 26 d. 17 balsų už ir 7 prieš atstatydinus merą R. Velykį, meru išrinktas konservatorius Almantas Blažys, jo pavaduotoju – Albinas Urbonas, savivaldybės administracijos direktoriaus pavaduotoju paskirtas Darbo partijos rajono lyderis Aloyzas Jočys.
Krasnapolis (Trakai)

Aplinkinės gyvenvietės

Bijūnai I – 2 km
Mažylė Šerė

Turinys

Šerė, lygtinai paleista iš kalėjimo, stengiasi vėl tapti visuomenės nare ir pradėti rūpintis savo penkiamete dukra, kurią visą laiką augino jos brolio Bobio šeima. Darbo paieškos ir nuolatinis pareigūnų dėmesys ją slegia nuo pat pirmųjų laisvės dienų, tačiau moteris netrukus supranta, kad sudėtingiausia bus vėl užmegzti santykius su dukra, kuri visai nenori bendrauti su motina ir jos bijo, o brolis su šeima taip pat netiki, kad Šerė galėtų būti savarankiška ir gera motina...
Spalio 1

Vardadieniai

Mantas – Remigija – Remigijus – Emanuelis – Teresė – Mintė – Benigna
Portugalų kalba

Istorija

Portugalų kalba pradėjo formuotis III a. pr. m. e., kai dėl romėnų įtakos Pirėnų pusiasalyje paplito lotynų kalbos liaudiškas variantas (Latium vulgare), kuris susimaišė su vietinių genčių – galisų, luzitanų, keltikų ir konijų tarmėmis. Vėliau įtakos turėjo vizigotų, svebų, arabų invazija.
Seniausi rašytiniai (senosios) portugalų kalbos šaltiniai yra iš IX a., tačiau juose vis dar gausu lotyniškų posakių. XII–XIV a. kalba imta vartoti vis plačiau, tačiau dar nebuvo tapati dabartinei kalbai ir vadinama portugalų-galisų kalba. 1290 m. Portugalijos karalius Dinišas I Lisabonoje įsteigė universitetą, kuriame buvo dėstoma portugalų kalba. XIV–XVI a. vykstant didiesiems geografiniams atradimams portugalų kalba pasipildė įvairiais skoliniais iš naujai atrastų kraštų, o pati kalba sparčiai plito po kolonijas, kur greitai kito, susidarė naujos tarmės ir kreolinės kalbos. Iki pat XIX a. įvairiuose Azijos ir Afrikos regionuose portugalų kalba buvo pagrindinė lingua franca, ypač, kur veikė portugalų krikščioniškos misijos.

Žodynas

Didžioji portugalų kalbos leksikos dalis atkeliavo iš lotynų kalbos. Tačiau maurų, gotų laikotarpiu kalboje užsiliko nemažai tų kalbų žodžių, o vėlyvaisiais viduramžiais, kai Portugalija buvo viena svarbiausių pasaulio jūrinių valstybių ir kontaktavo su įvairiausiomis pasaulio tautomis, į kalbą pateko daug skolinių.
Iš ikilotyniškų kalbų išliko tik keli žodžiai, pavyzdžiui, abóbora (moliūgas), bezerro (metų amžiaus jauniklis) – iš keltiberų kalbos (turbūt per keltikus), cerveja (alus) – iš keltų kalbos, cachorro (šuo) – iš baskų kalbos.
Vizigotų ir svebų invazijos metu daugiausia papilto žodžiai (iš gotų kalbos), susiję su karu: espora (pentinas), estaca (mietas), guerra (karas).
IX–XIII a. iš arabų kalbos atkeliavo ~800 žodžių, daugelį jų galima atpažinti pagal arabiškus priešdėlius al, ar, az: aldeia (kaimas), alface (salotos), armazém (sandėlis), azeite (alyvų aliejus), oxalá (o, kad…, pagal arabų frazę In šāʾ Allāh).
Geografinių atradimų metų iš kinų kalbos atėjo chá (arbata), catana (trumpas kardas, katana), iš tainų kalbos – batata (bulvė), iš tupių-gvaranių kalbų – ananás ir abacaxi (ananasas), tucano (tukanas).
Paskutiniais amžiais į portugalų kalbą atėjo daug svetimžodžių iš kitų Europos kalbų, ypač anglų – futebol (futbolas), estoque (bendrovė), folclore (tautosaka), bife (jautiena) ir kt.
Buvusių portugalų kolonijų ar teritorijų, kur dažnai prekiavo portugalai, kalbose taip pat atsirado daug skolinių iš portugalų kalbos. Jų yra japonų, malajų, indoneziečių, tamilų, Brazilijos indėnų kalbose.

Gramatika

Portugalų kalbos gramatika panaši į kitų romanų kalbų.
daiktavardžiai, būdvardžiai ir įvardžiai turi 2 gimines (vyriškąją ir moteriškąją), 2 skaičius (vienaskaita, daugiskaita), mažybines ir didybines formas, linksnių nėra.
Įprastinė sakinio struktūra – veiksnys – tarinys– papildinys. Sakinyje veiksnys gali būti praleistas.
Trasninkas

Aplinkinės gyvenvietės

MERKINĖ – 10 km 
 Roduka – 2 km
Puvočiai – 2 km
Dubininkas – 1,5 km
Karalienės atstovas

Karalienės atstovas (angl. Queen's Representative) – karalienės vietininkas, jos reprezentacinis asmuo Kuko Salose. Tiktai Kuko Salose Didžiosios Britanijos monarchui atstovauti skiriamas Karalienės atstovas, o kitose sandraugos karalystėse monarchui atstovauja paskirtieji generalgubernatoriai. Didžiosios Britanijos karalienė yra de jure Kuko Salų valstybės vadovė. Šalies parlamento priimti teisiniai aktai įsigalioja patvirtinus Karalienės atstovui. Karalienės praktinė įtaka šalies valdymui yra tokia pat, kaip ir bet kurioje nepriklausomoje Tautų Sandraugos karalystėje.
David Farrell

Biografija

David Farrell dar žinomas kaip Phoenix. Jis yra vienas geriausių JAV bosistų. Baigė filosofijos studijas UCLA universitete, studijavo dizainą Pasadenos menų kolegijoje, bet nebaigė. Groja šiais instrumentais: bosine gitara, smuiku ir kt. Šeimyninė padėtis: vedęs Linsey, turi vyresnįjį brolį Joe.

Faktai

Tikrasis Phoeinx vardas yra David Michael Farrell. Jis gimė Plymouthe, Masačusetse. David Farrell buvo atsakingas už kai kurių dainų tekstų rašymą „Hybrid Theory“ albume. Kai David’as persikėlė į CA, jis tapo grupės „Tasty Snax“ nariu. Vėliau grupė pakeitė pavadinimą į „The Snax“. Kai David Farrell buvo su „The Snax“, jis perėjo nuo gitaros prie bosinės gitaros ir liko su ja. Dabar jis vienas geriausių JAV Bosistų. „Xero“ grupėje (anksčiau taip vadindavosi Linkin Park) David Farrell buvo originalaus boso muzikantas. Linkin Park bosistas, studijuodamas universitete, gyveno drauge su Brad Delson, kuris taip pat yra Linkin Park narys. David Farrell groja ne vien bosine gitara, jis dar groja daugybe instrumentų (tarp jų ir smuiku). Jam patinka: Weezer, The Beatles, Deftones, Roots, Bob Marley, Sarah McLaughlin, Hughes & Wagner, Harrod & Funck. Jis svajoja išmokti mušti būgnus.

Šeima

David Farrell yra vedęs, žmonos vardas Linsey. Gimusi 1979 m. birželio 6 d. Linsey mergautinė pavardė – Braeunig. Ji anksčiau dėstė anglų kalbą vidurinėje mokykloje. Linsey užaugo prie Orange County kranto. David Farrell ją vedė 2002 m. gruodžio 28 d. Taip pat David Farrell turi brolį Joseph (Joe).

Citata

„Kelios greitos padėkos… mano šeimai ir draugams – ačiū. Grupei – ačiū. Ir žmonėms iš viso pasaulio, kurie klausosi mūsų muzikos ir ateina į mūsų koncertus – didžiulė padėka. Jūsų atsidavimas ir entuziazmas tam, ką mes darome, neliks nepastebėtas.“
Svigariai

Istorija

Kaimo pavadinimas atsirado XVII amžiuje nuo čia apsigyvenusio Svigario šeimos, kuri išmirė 1711 m. maro metu. Tuščiose sodybose Balčių dvarininkas apgyvendino Bružo ir Dičiūno šeimas. Bružo pavardė išnyko 1943 m., Dičiūno palikuonys gyvena iki šiolei. 1944 m. į užsienį pasitraukė Aleksas Dičiūnas, jo tėvą Joną Dičiūną 1950 m. nuteisė 10-čiai metų. Jurgio Dičiūno vienas sūnus Jonas (1920–1943) žuvo vokiečių kariuomenėje, kitas Bronius (1921–1945) – fronte prie Berlyno.
1923 m. buvo 5 sodybos su 26 gyventojais.
Dvarniniai

Istorija

XIX amžiuje kaime buvo Šešuolių daraktorinė mokykla, neturėjusi pastovios vietos.

Pavadinimo kilmė

Kaimo vardas tikriausiai yra kilęs nuo žodžio „dvaras“, kadangi būtent čia kūrėsi Šešuolių dvaras.
Aleksandras Galaunė

Biografija

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos narys.
1995–1997 m. Ukmergės rajono savivaldybės tarybos narys (LDDP sąraše).
Kalina Skłodowska-Antonowicz

Biografija

Gimė 1923 m. kovo 18 d. Taujankuose, Stanislovo ir Zofijos Abramovičiūtės šeimoje. Mokėsi Kauno Adomo Mickevičiaus gimnazijoje. Dalyvavo Lietuvos lenkų skautų veikloje. 1939 m. liepą su skautais išvyko į Voluinę, nacius užpuolus Lenkiją padėjo internuotiems kariams. 1941 m. baigė Kauno gimnaziją ir kartu su broliu Zbigniew Skłodowski pasitraukė į pogrindinę veiklą. Kauno apylinkėse rinko slaptą informaciją lenkų pasipriešinimo pogrindžiui. 1945 m. lapkritį emigravo į Torūnę. 1946 m. sausį pradėjo studijuoti filosofiją Mikalojaus Koperniko universitete. 1948 m. liepą pradėjo dirbti vietos etnografijos muziejuje. Kartu su Torūnės etnografinio muziejaus įkūrėja Maria Znamierowska-Prüfferowa rinko eksponatus į muziejų. Surinko daug eksponatų ir parašė nemažai darbų apie Pomeranijos ir Kujavijos regionus. 1976 m. tapo Torūnės apskrities muziejaus vadove. 1970-1980 m. Torūnės universitete dėstė lietuvių kalbą. 1982 m. išėjo į pensiją. Mirė 2003 m. liepos 9 d. Torūnėje.
Rudolfas Jansonas

Biografija

Nuo 1961 m. lankė Panevėžio dramos teatro studiją, Juozo Miltinio mokinys. 1964 m. baigęs vidurinę mokyklą, studijavo mediciną Kaune. 1966-2014 m. vaidino Panevėžio dramos teatre (nuo 1995 m. J. Miltinio dramos teatras), nuo 1995 m. ir Panevėžio muzikiniame teatre.  1987 m. baigė Lietuvos konservatoriją. Sukūrė epizodinių vaidmenų Lietuvos, Baltarusijos, Rusijos kino ir TV filmuose. Visuotinės lietuvių enciklopedijos straipsnių apie teatrą vienas autorių.
Chen Kaige

Chen Kaige (Čen Kaige, kin. 陈凯歌, pinyin: Chén Kǎigē; g. 1952 m. rugpjūčio 12 Pekine) – kino režisierius iš Kinijos.

Biografija ir kūryba

Čen Kaige gimė Pekine, vaikystėje draugavo su kitu būsimuoju režisieriumi Tian Džuangdžuangu. Prasidėjus Kultūrinei revoliucijai, paauglys prisijungė prie chunveibinų. Kaip ir daug kitų vaikų, Čen Kaige išsižadėjo savo tėvo, ko vėliau labai gailėjosi. Kultūrinės revoliucijos įvykių įtaka jaučiama jo kaip režisieriaus kūryboje.
Pasibaigus revoliucijai, Čen Kaige 1978 m. įstojo į Pekino kino akademiją ir ją baigė 1982 m. Drauge su kitais šios laidos absolventais, buvo priskirtas vadinamajai „penktajai kartai“.
Pirmasis Čen Kaige režisuotas, Džang Imou (Zhang Yimou) nufilmuotas filmas – „Geltona žemė“ (1984 m.) vadinamas „penktosios kartos“ eros pradžia ir padarė didelę įtaką vėlesniems kūrėjams. Vakaruose ypač išgarsėjo 1993 m. sukurtas filmas „Sudie, mano sugulove“, apdovanotas Auksine palmės šakele ir susilaukęs dviejų Oskaro nominacijų. 1999 m. nemažos sėkmės susilaukė grandiozinis epinis filmas „Imperatorius ir žudikas“ pagal garsią legendą apie imperatorių Čin Šihuangą. 2002 m. Čen Kaige sukurė pirmąjį filmą anglų kalba („Nužudyk mane švelniai“).
1996 m. Čen Kaige vedė aktorę Čen Hong (Chen Hong).
Saboniai (Panevėžys)

Istorija

Minimi nuo 1586 m. Sovietmečiu veikė pradinė mokykla.
Garažo vartai

Garažo vartai – didelės garažo durys. Gali būti sekcijiniai, plokštuminiai stumiami, fligeliniai bei kt.
Garažo vartai skirstomi į pramoninius ir buitinius garažo vartus. Šiuolaikiniai vartai turi automatines pavaras, kurios valdomos nuotolinio valdymo pulteliais. Siekiant užtikrinti garažo vartų saugumą, normatyviniai aktai reikalauja, kad garažo vartai ir jų pavara būtų sertifikuoti kaip vienas gaminys, t. y. tarpusavyje suderinti, todėl yra patikimiausi tie gamintojai, kurie gamina ne tik garažo vartus bet ir jiems pritaikytas automatines pavaras.
Elektriniai garažo vartai turi modernias technologijas: elektrinis motoras veikia uždangą, kuri atitinkamai pasikelia, susistumia arba yra ridenama (į šoną). Didžiausias el. vartų gamintojas – JAV Chamberlaingroup firma (markės: Liftmaster, Chamberlain, Doormaster, MotorLift, Garog, PowerDrive, WhisperDrive).
Europos statybos gaminių rinkoje daražo vartai, durys, staktos ir vartų automatika šiandien siejami su vokiečių Hörmann šeimos vardu. Šioje srityje Augustas Hörmann (1886–1944) savo šaltkalvystės įmonėje pagaminęs pirmuosius plieninius vartus buvo pradininkas, o šeimos valdoma įmonių grupė dabar yra viena didžiausių garažo vartų gamintoja Europoje.
Pirmieji pakeliami garažo vartai buvo pagaminti 1921 m. JAV, kiek vėliau, europiečių Hörmann sėkmė siejama su naujoviškų, amerikiečių išradėjo vardu pavadintų, plokštuminių pakeliamų garažo vartų „Berry" ištobulinimu ir gamyba. Modernūs vartai šiuo pavadinimu gaminami iki šiol.
Hörmann vartų ir durų gamintojai buvo pirmieji, pakeitę įprastinį dažymą ekologiškai švaresne miltelinio padengimo technologija, o vartų segmentų užpildymui pradėjo naudoti sukietintas poliuretano putas kuriose nėra freono.
Vieni moderniausių garažo vartų yra su saulės energija maitinamu akumuliatoriumi: soliarinė įranga yra montuojama ant garažo stogo arba pačiuose vartuose.
Integruotą versiją išvystė HILD Tortechnik GmbH firma. Pionieriumi soliarinių garažo vartų srityje yra vad. firma BERNAL Torantriebe GmbH, savo produktus rinkai pateikusi jau 1995 m.
Baronas

Baronas – pagarbumo titulas

Baronais vadina ir vyriausią erlo sūnų (jei erlas turi papildomų titulų, kurių aukščiausias yra baronas) ar vyriausią vikonto sūnų (jei vikontas turi dar ir barono titulą).

Škotija

Škotijoje baronai būdavo vietiniai bajorai, valdantys baroniją – teritoriją, kuriai Karūnos chartija (Crown Charter) suteiktas baronijos statusas. Tokie Škotijos baronai nebuvo perai, Škotijoje juos vadindavo leirdais (laird). Angliško tipo baronus, su teise posėdžiauti parlamente, vadindavo Parlamento lordais (Lord of Parliament).

Prancūzija

Iki XVIII a. Prancūzijos baronijos buvo panašios į škotiškąsias. Baroniją nuosavybėje turintis bajoras būdavo baronas, tuo tarpu nebajoras tokiu atveju būtų tik baronijos sinjoras (seigneur de la baronnie). Tokias baronijas iki 1789 m,. kai buvo panaikintas feodalizmas, laisvai pardavinėdavo. Baronais neretai apsiskelbdavo ir smulkūs bajorai, nevaldę baronijų.
Napoleonas sukūrė naują imperijos bajorijos sistemą, kur baronas buvo antras bajorų titulas iš apačios. Joje titulus paveldėdavo tik vyriškos linijos palikuonys, titulai nebuvo pardavinėjami.
1815 m. karalius Liudvikas XVIII sukūrė naują perystės sistemą, paremtą D. Britanijos perystės sistema. Joje baronas peras buvo žemiausias titulas. Bajorų, kurie iki 1789 m. buvo baronai, palikuonys liko baronais. Baronais galėjo būti ir vyresnieji vikontų perų sūnūs bei jaunesnieji grafų perų sūnus. Ši perų sistemą buvo panaikinta 1848 m., nors kai kurie titulai išlikę iki šiol.
Jonas II Komninas

Biografija

Kilęs iš Komninų dinastijos. Tėvas Aleksijus I Komninas, motina Irena Dukaina, sesuo Bizantijos istorikė Ana Komnina.

Valdymas

Tęsė tėvo pradėtą žemių dovanojimo už karinę tarnybą politiką. Žemės gaudavo ir karo belaisviai slavai ir pečenegai. Siekė iš kryžiuočių atkariauti Siriją ir Palestiną. Išplėtė Italijos respublikų prekybos privilegijas. Sudarė sąjungą su Šventosios Romos imperijos imperatoriais Lotaru II ir Konradu III bei Romos popiežiumi, kad sustabdytų normanų įsigalėjimą Italijos pietuose.
1135 m. sustabdė turkų seldžiukų veržimąsi į Mažąją Aziją. 1137 m. atkariavo Kilikiją, ilgainiui privertė Mažosios Armėnijos karalių ir Antiochijos valdovą Raimondą pripažinti Bizantijos valdžią. Žuvo nukritęs nuo žirgo.
Simas Galdikas

Biografija

2006–2009 m. rungtyniavo Klaipėdos „Nafta-Uni-Laivitės“ (NKL) komandoje. 2009–2012 m. rungtyniavo Klaipėdos „Neptūno“ komandoje. 2012 m. prisijungė prie Dnepropetrovsko „Dnipro“ (Ukraina) komandos, tačiau po kelių mėnesių nutraukė legionieriaus karjerą ir grįžo į Klaipėdos „Neptūno“ komandą. 2015 m. gruodžio mėn. pasirašė sutartį su Bukarešto „Steaua“.
PMTair

Istorija

PMTair yra valdoma Progress Multitrade Co., Ltd., kuri užregistruota Kambodžos Komercijos Ministerijos 2003 m. sausio 4 d. Saugumo sertifikatas buvo išduotas 2003 m. spalio 4 d.
Novaturas

Istorija

1999 m. gruodžio 16 d. UAB „Novaturas“ įkūrė trys Lietuvos kelionių agentūros „Delta“, „Baltic clipper“ ir „Interservis“. 
2000 m. vasarą vyko pirmasis turistinis užsakomasis reisas iš Lietuvos. 2001 m. Latvijoje įkurta dukterinė įmonė SIA NOVATOURS, 2004 m. Estijoje įkurta dukterinė įmonė OU NOVATOURS. 2004 m. UAB „Novaturas“ tampa didžiausiu kelionių organizatoriumi Baltijos šalyse. 
2007 m. įmonę perėmė Lenkijos investicinis fondas „Enterprise Investor“. 2018 m. UAB „Novaturas“ Varšuvos ir Vilniaus vertybinių popierių biržose debiutavo po pirminio viešojo akcijų siūlymo.
Trasa Buenos Aires

Adresas

D'Port Motor Tercer Milenio S.A.

Avenida General Paz y Avenida Julia A. Roca

1439 Buenos Aires

Argentina
Nyjos įlanka

Nyjos įlanka (rus. Ныйский залив) – Ochotsko jūros įlanka rytinėje Sachalino pakrantėje.
Pavadinimas kilęs iš nivchių žodžio nyj 'įlanka'.
Įlanka lagūnos tipo, nuo jūros atskirta nerijos. Su jūra jungia Anučino sąsiauris, esantis šiaurinėje įlankos dalyje, tarp Takrvo ir Agės ragų. Į įlanką įteka upė Tymė, kurios deltoje yra Krotovskio sala. Netoli Tymės žiočių yra miesto tipo gyvenvietė Noglikis.
Viktoras Baltaitis

Viktoras Baltaitis (1930 m. balandžio 2 d. Šiauliai – 2000 m. balandžio 13 d. Vilnius) – lietuvių gydytojas chirurgas, habilituotas biomedicinos mokslų daktaras.

Biografija

Baigė Joniškio gimnaziją, 1954 m. baigė Vilniaus universitetą. 1989 m. medicinos daktaras.
1954–1958 m. gydytojavo Kupiškio raj. ligoninėje. 1961–1976 m. dirbo Vilniaus I tarybinėje ligoninėje; 1961–1974 m. vyr. gydytojas, 1974–1976 m. Traumatologijos skyriaus vedėjas. 1976–1999 m. dėstė Vilniaus universitete, nuo 1993 m. profesorius.

Mokslinė veikla

Mokslinio darbo svarbiausia sritis – išorinė transfokalinė osteosintezė ir temperatūrinio režimo įtaka osteogenezei ir osifikacijai. 6 išradimų autorius.
Valdemaras Šimėnas

Biografija

1972 m. baigė Vilniaus 33-ąją profesinę vidurinę mokyklą. 1983 m. baigė Vilniaus universitetą, įgydamas istoriko, istorijos ir visuomenės mokslo dėstytojo specialybę. 1994 m. sausio 19 d. apgynė daktaro disertaciją „Etnokultūriniai procesai Vakarų Lietuvoje I m. e. tūkst. viduryje“.
1983–1994 m. ir nuo 2006 m. Lietuvos istorijos instituto mokslo darbuotojas. 2006–2010 m. Lietuvos istorijos instituto Archeologijos skyriaus vedėjas, Lietuvos istorijos instituto Mokslo tarybos narys. 1993–2006 m. Vilniaus universiteto Istorijos fakulteto Archeologijos katedros asistentas lektorius, nuo 2001 m. docentas, nuo 2006 m. dėstytojas valandininkas, Klaipėdos universiteto dėstytojas.
2003–2007 m. Valstybinės kultūros paveldo komisijos narys.  1995–2005 m. Lietuvos archeologijos draugijos Tarybos narys, 2003–2005 m. Tarybos pirmininkas. Kultūros paveldo departamento Mokslinės archeologinės komisijos narys. Lietuvos keliautojų sąjungos narys.

Mokslinė veikla

Mokslinių interesų kryptys: baltų genčių istorija, etnogenezė, tautų kraustymosi periodas, prūsų archeologija, archeologinių tyrinėjimų istorija. Tyrė archeologijos paminklus Lietuvos pajūryje, Nemuno žemupyje, Rytų Lietuvoje. Visuotinės lietuvių enciklopedijos straipsnių autorius.
Tirti objektai: Dvyliškio pilkapynas, Jašiūnų pilkapynas, Kiauleikių kapinynai, Kreivėnų piliakalnis, Pryšmančiai ir kiti.
BeOS

BeOS – operacinė sistema, kurios pirmosios versijos buvo skirtos kompanijos Be gamintiems BeBox kompiuteriams, iš pradžių naudojusiems AT&T Hobbit procesorius, vėliau, dėl sustabdytos jų gamybos, buvo pereita prie PowerPC architektūros. BeOS pirmoji versija parašyta 1991 metais, C++ kalba.
BeOS turi grafinę sąsają, palaiko keletą procesorių, naudoja specifinę failų sistemą (BFS). Sistema vėliau buvo pritaikyta ir Intel procesoriams.
BeOS pasižymi sugebėjimu pilnai išnaudoti daugiaprocesorines sistemas, daugiagijiškumu, mikrobranduoliu, draugiška vartotojui grafine sąsaja.

Įsigijimo ir naudojimo galimybės

BeOS buvo komercinė uždaro kodo sistema, kurios paskutinė R5 PRO versija kainavo apie 70 JAV dolerių. Maždaug nuo 2000 metų autoriai siūlė apribotą sistemos versiją nemokamai. Ši versija vadinosi BeOS Personal Edition (BeOS PE). Ją buvo galima paleisti iš Microsoft Windows ar Linux sistemų. Jos tikslas buvo sudominti naujus vartotojus šia sistema ir leisti programuotojams susipažinti su BeOS galimybėmis bei privalumais. Taip pat buvo nesunku sistemą perkelti į atskirą disko skirsnį ir naudoti kaip pilnavertę sistemą. Vėliau, po „Be“ įmonės žlugimo, atsirado įvairūs abejotino legalumo platinamieji paketai, paremti šia versija su atnaujintomis programomis bei tvarkyklėmis.
Šiuo metu sistemos vartotojų viltys susijusios su atviro kodo projektu Haiku, kurio tikslas atkurti BeOS atviro kodo pagrindu.

BFS failų sistema

BeOS'e naudojama 64 bitų žurnalinė failų sistema BFS su išplėtotu atributų (požymių) sluoksniu, kuriame be įprastų (failų dydžio, datų, leidimų, tipų požymių) galima susikurti savus pagal poreikius. Failų paieška galima pagal visus atributus bei įvairius jų derinius, ji labai greita. BFS, kaip ir dauguma paplitusių failų sistemų, primena „medžio“ struktūrą, skirtingai nei Microsoft Windows operacinėse sistemose, diskams raidės nėra priskiriamos, leidžiama pasirinkti laikmenos pavadinimą savo nuožiūra. BeOS sistemoje pagrindinis diskas visuomet yra „boot“, be to kiekviena BFS laikmena turi aplanką „home“.
Černyševskis

Istorija

Černyševskis susikūrė 1959 m., pradėjus užtvankos statybą. 1961 m. suteiktas miesto tipo gyvenvietės statusas.
Gyvatės lėktuve

Siužetas

Nusikaltėliai nusprendžia atsikratyti nereikalingu liudininku, kuris pamatė kaip jų vadeivą užmuša prokurorą. Jie į lėktuvą, kuriuo keliauja liudininkas, įdeda ypatingai didelį skaičių gyvačių, o tam, kad jos būtų agresyvios, keleiviams skirtus gėlių vaininkus išpurškia gyvačių feromonais.
Giedrutis Laucius

Giedrutis Laucius (g. 1938 m. sausio 25 d. Kilėviškių k., dab. Utenos rajonas) – dailininkas architektas, restauratorius.